15/07/2011 | Administración LocalMunicipal
Rianxo
Secretaría
Exposición pública dos acordos pleno 30/06/2011

De conformidade co previsto nos arts.75.5 da Lei 7/1985, de 2 de abril, reguladora das bases do réxime local e 44.2, 46.1, 51.2 e 52 do RD 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, faise público a través do presente os acordos do Pleno Municipal, aos que se refiren os artigos citados: O Pleno municipal en sesión organizativa celebrada o día 30 de xuño de 2011, adoptou, entre outros os acordos que se recollen a continuación: Primeiro.- Recoñecer a dedicación exclusiva ao Sr. Alcalde, Adolfo Muíños Sánchez, ao que se lle esixirá a dedicación á Alcaldía de xeito exclusivo no horario establecido para o funcionamento das oficinas municipais, sen prexuízo de prestar unha atención exclusiva aos asuntos urxentes que se presenten fora deste horario. A retribución que percibirán será de 41.000 € brutos anuais (ou ben a que se contemple en cada orzamento) non podendo percibir asistencias pola concorrencia efectiva ás sesións dos órganos colexiados de que forme parte, pero si percibir indemnizacións polos gastos ocasionados polo exercicio do cargo, cando sexan efectivos, e previa xustificación dos mesmos. Ese importe inclúe a cantidade en concepto de trienios que como empregado público lle corresponden. O presente acordo surtirá efectos sempre que polo Sr. Alcalde, Adolfo Muíños Sánchez, como consecuencia da súa situación administrativa de empregado público, se proceda á presentación neste Concello da declaración do pase á situación administrativa de servizos especiais realizada polo órgano competente, e acepte expresamente o desempeño do seu cargo con dedicación exclusiva, debéndose comunicar esta circunstancia ao Pleno na seguinte sesión ordinaria. Segundo.- Recoñecer a dedicación exclusiva ao Sr. Concelleiro, D. José Carlos Gey Hermo a que se lle encomendou polo alcalde a delegación especial en materia de Urbanismo, Industria, Comercio, Mar e Novas Tecnologías, ao que se lle esixirá a dedicación de xeito exclusivo no horario establecido para o funcionamento das oficinas municipais, sen prexuízo de prestar unha atención exclusiva aos asuntos urxentes que se presenten fora deste horario. A retribución que percibirán será de 36.900,00 € brutos anuais (ou ben a que se contemple en cada orzamento) non podendo percibir asistencias pola concorrencia efectiva ás sesións dos órganos colexiados de que formen parte, pero si percibir indemnizacións polos gastos ocasionados polo exercicio do cargo, cando sexan efectivos, e previa xustificación dos mesmos. Terceiro.- Solicitar ante a Tesourería Territorial da Seguridade Social a alta dos membros da Corporación con dedicación exclusiva, asumindo o Concello as obrigas que as normas do Réxime Xeral da Seguridade Social impoñen ás empresas en relación cos traballadores ao seu servizo. Cuarto.- Asumir o pagamento da cota empresarial que corresponda. Quinto.- Este acordo ten eficacia dende o día seguinte a súa adopción, sen esperar á entrada en vigor da necesaria modificación das Bases de execución do Orzamento. Sexto.- Aprobar a modificación da base 25ª das Bases de execución do Orzamento 2011, que quedaría como segue: 1º) As retribucións por dedicacións dos membros do Concello serán: Sétimo.- Que continúe a tramitación do expediente con inmediata exposición ó público, a efectos de reclamacións, en forma regulamentaria. Oitavo.- Que no suposto de non presentarse reclamacións contra este acordo, considerarase definitivamente aprobada a modificación de BEO, debendo cumplirse, en ámbolos dous trámites, a publicación no Boletín Oficial da Provincia e no taboleiro de anuncios do concello. Noveno.- Que se remita copia da referida modificación das Bases de Execución do Orzamento á Administración do Estado e á Comunidade Autónoma. Primeiro.- Fixar na cantidade de 210,00 € a asistencia a Xunta de Goberno Local, dos concelleiros membros desta, excepto que perciban dedicación exclusiva ou parcial, ata un máximo de dúas Xuntas por mes. Segundo.- Fixar na cantidade de 95,00 € a asistencia ás Comisións Informativas dos concelleiros que non teñan dedicación exclusiva ou parcial e que non sexan membros da Xunta de Goberno Local, ata un máximo de 12 Comisións ao ano, coa excepción do exercicio 2011 onde o límite fíxase en 6 Comisións. Terceiro.- Fixar na cantidade de 105,00 € a asistencia aos Plenos Municipais dos concelleiros que non teñan dedicación exclusiva ou parcial e que non sexan membros da Xunta de Goberno Local, ata un máximo de 12 Plenos ao ano, coa excepción do exercicio 2011 onde o límite fíxase en 6 Plenos Municipais. Cuarto.- Publicar o presente no BOP, de acordo co previsto no art.75.5 LRBRL. Quinto.- Este acordo ten eficacia dende o día seguinte a súa adopción, sen esperar á entrada en vigor da necesaria modificación das Bases de execución do Orzamento. Sexto.- Aprobar a modificación da base 25ª das Bases de execución do Orzamento 2011 que a que se engade un novo punto quedaría como segue:. 2º) Asistencias dos membros da corporación pola concorrencia efectiva ás sesións dos órganos colexiados da corporación de que formen parte: a) os concelleiros membros da Xunta de Goberno Local, 210,00 € por asistencia á Xunta de Goberno Local, ata un máximo de dúas Xuntas por mes, excepto que perciban dedicación exclusiva ou parcial. b) os concelleiros que non teñan dedicación exclusiva ou parcial e que non sexan membros da Xunta de Goberno Local, 95,00 € por asistencia a Comisións Informativas, ata un máximo de 12 Comisións ao ano, coa excepción do exercicio 2011 onde o límite fíxase en 6 Comisións. c) Os concelleiros que non teñan dedicación exclusiva ou parcial e que non sexan membros da Xunta de Goberno Local, 105,00 € por asistencia ós Plenos Municipais, ata un máximo de 12 Plenos ao ano, coa excepción do exercicio 2011 onde o límite fíxase en 6 Plenos Municipais.” Sétimo.- Que continúe a tramitación do expediente con inmediata exposición ó público, a efectos de reclamacións, en forma regulamentaria. Oitavo.- Que no suposto de non presentarse reclamacións contra este acordo, considerarase definitivamente aprobada a modificación de BEO, debendo cumprirse, en ámbolos dous trámites, a publicación no Boletín Oficial da Provincia e no taboleiro de anuncios do concello. Noveno.- Que se remita copia da referida modificación das Bases de Execución do Orzamento á Administración do Estado e á Comunidade Autónoma. Primeiro.- Establecer, como compoñente fixo da dotación económica aos grupos políticos municipais, a cantidade de 35,00 €/mensuais. Segundo.- Establecer, como compoñente variable da dotación económica aos grupos políticos municipais, outra cantidade igual (35 €/mensuais), multiplicada polo número de membros que o integran. Terceiro.- Este acordo ten eficacia dende o día seguinte a súa adopción, sen esperar á entrada en vigor da necesaria modificación das Bases de execución do Orzamento Cuarto.- Aprobar a modificación das Bases de execución do Orzamento 2011 que añade una base 25 bis que quedaría como segue: Os grupos políticos municipais terán dereito a unha dotación económica de 35,00 € mensuais, á que se lle deberá engadir outra cantidade igual mensual multiplicada polo número de membros que o integran No caso de que por motivo da data de adopción deste acordo non corresponda a dotación económica por mes completo prorratearase por días.” Quinto.- Que continúe a tramitación do expediente con inmediata exposición ó público, a efectos de reclamacións, en forma regulamentaria. Sexto.- Que no suposto de non presentarse reclamacións contra este acordo, considerarase definitivamente aprobada a modificación de BEO, debendo cumplirse, en ámbolos dous trámites, a publicación no Boletín Oficial da Provincia e no taboleiro de anuncios do concello. Sétimo.- Que se remita copia da referida modificación das Bases de Execución do Orzamento á Administración do Estado e á Comunidade Autónoma O que se publica para xeral coñecemento, outorgando un prazo de 15 días hábiles dende o día seguinte a publicación no BOP destes acordos, para a presentación de se-lo caso de alegacións conforme ao estipulado no R. D. 2/2004. Rianxo, 06 xullo de 2011 O Alcalde Adolfo Muíños Sánchez